ئێرنیست هێمینگوای
خوێنەرێکی ڕۆژنامە، کە دەنووسێت
ئهو ژنه به ڕۆژنامهیهك لهبهردهم- له پشت مێزهكهوه له ژووری خهوی خۆیدا دانیشتووه و تهنیا دهمنادهمێك بۆ تهماشای بهفر له خوێندنهوه دهوهستێت و له پهنجهرهوه سهیری دهرهوه دهكات. بهفر له كاتی باریندا ههر بگهیشتبایهته سهر پشتهبانهكه دهتوایهوه. ئهو ژنه سهرقاڵی نووسینی ئهم نامهیه بوو. له كاتێكدا بهبێ وهستان بهبێ هیچ پێویستییهك بۆ خهتلێدان و یان دووبارهنووسینهوهی ڕستهكان یان وشهگهلێك درێژهی به نووسین دهدا تا نامهكه تهواو بوو.
ڤێرجینیا ڕانۆك
6ـی فێبریوهریی 1933
دوكتۆری ئازیز!
ڕوخسهتم بدهن بۆ داخوازیی ئامۆژگارییهكی زۆر گرینگ بۆتان بنووسم- من دهبێت بڕیاری زۆر گرینگ بدهم و ڕێك نازانم دهتوانم متمانهی پێویستم به چ كهسێك ههبێت. من غیرهتی پرسیارم له دایكوباوكم نییه و بهم هۆیهوه به ئێوه پهنا دهگرم و تهنیا لهبهر ئهمهی پێویستم به بینینی ئێوه بۆ ئهم پرسیاره نییه. ئایا دهتوانم متمانهتان پێ بكهم… ئێستا بارودۆخهكهتان بۆ باس دهكهم. من لهگهڵ پیاوێكدا سهر به سوپای نهتهوه یهكگرتووهكان له 1929ـدا زهواجم كرد و ههمان ساڵ، ئهو بۆ شهنگههای چین نێردرا، ئهو لهوێدا سێ ساڵ مایهوه و دیسان گهڕایهوه ماڵهوه. ئهو له سوپا چهند مانگ لهمهوبهر مرهخهس بوو و بۆ ماڵی دایكی له هێلینا، له ویلایهتی ئاركانزاس ڕۆیشت. ئهو بۆ منی نووسی بۆ ماڵهوه بگهڕێمهوه و منیش ڕۆیشتم و تێبینیم كرد ئهو بڕێك دهرزی به شێوهی ڕێكوپێك وهردهگرێت و ئاسایی لێم پرسی ئهو دهرزییانه بۆچین و تێگهیشتم ئهو له كاتی چارهسهریی نهخۆشییهكدایه، كه من نازانم چۆن حونجهی بكهم و بهڵام گوتنهكهی بهم جۆرهیه: سفلیس. دهزانن باسی چ جۆره نهخۆشییهك دهكهم؟ من لهوهتهی له چینهوه گهڕاوهتهوه تێكهڵاوییهكی نێزیكم لهگهڵ ئهودا نهبووه.
ئهو دڵنیام دهكاتهوه پاش چارهسهری دوكتۆر، حاڵی باش دهبێتهوه. ئایا ئێوه پێتان وایه ئهو ڕاست دهكات؟ تكا دهكهم پێم بڵێن چی بكهم- من كچێكم ههیه كاتێك باوكی له چین بوو له دایك بووه- من به تهواوی بوونمهوه سپاسی ئێوه دهكهم و متمانهم به ئامۆژگایی ئیوهیه.
ئهو ژنه به خۆی گوت لهوانهیه ئهو بتوانێت پێم بڵێت چ كارێك دروسته. لهوانهیه بتوانێت بڵێت. له وێنهی ناو ڕۆژنامهكهدا، به جۆرێك دهركهوتووه كه دهڵێی دهیزانێت. چاك زیرهك دێته بهر چاو. ڕۆژانه به كهسێك دهڵێت كه چی بكات. وهك شتێ دهیزانێت. دهمهوێت ههر كارێك كه دروسته بیكهم. بهڵام ماوهیهكی چهند درێژه. ماوهیهكی درێژه. ماوهیهكی درێژیش بووه. خوایه، ماوهیهكی درێژ بووه. دهزانم كه دهبوایه بۆ ههر كوێیان بناردیایه بچووبایه، بهڵام نازانم بۆچی نهخۆش كهوت. وای، خوایه، خۆزگه نهیگرتایه. بۆم گرینگ نییه چی كردووه كه نهخۆش كهوتووه. بهڵام خوایه، خۆزگه نهیگرتایه. وهك شتێ پێویست نهبووه حهتمهن نهخۆش بكهوێت. نازانم چی بكهم. خوایه، خۆزگه هیچ نهخۆشییهكی نهگرتبا. نازانم بۆچی چووه نهخۆش كهوتووه.